Familie begrawe verkeerde ‘geliefde’ŉ Familie van KwaZulu-Natal is drie maande nadat hulle ŉ ‘geliefde’ begrawe het, ingelig dat hulle die verkeerde liggaam begrawe het. Die KwaZulu-Natalse departement van gesondheid het intussen ŉ bevel uitgereik dat dié liggaam opgegrawe moet word by die Magwaza Mapahalala begraafplaas. Peter Mlambo (45) is op 29 September dood nadat hy deur ŉ taxi omgery is. Sy liggaam is as nommer 1 512 gemerk. Mlambo se familie het egter die verkeerde liggaam ontvang vir die begrafnis – nommer 1412. Mlambo se familie is sowat twee weke terug van die ‘misverstand’ in kennis gestel. Die departement sal die kostes van die begrafnis dek. Die familie oorweeg dit intussen om stappe teen die departement te neem.